Kvetinové záhony v našom meste
Aj napriek daždivému počasiu môžu nášmu oku ulahodiť farby šalianskych kvetinových záhonov. V týchto dňoch môžu obyvatelia aj návštevníci mesta obdivovať kvitnúce záhony trvaliek a letničiek. Od minulého roka priniesol farbu a vôňu do mesta aj trvalkový záhon pri ZŠ s MŠ P. Pázmanya s VJM, ktorý zdobil centrant, fizostégia, šuškarda, červenoočko, stračonôžka a mnoho ďalších trvaliek. Tento rok mesto obnovilo trvalkový záhon pred šalianskym kostolom, v centre mesta sa vysadili letničky do záhonov a kvetináčov a stĺpy verejného osvetlenia zdobia previsnuté muškáty.
(DH)